《同年会集句次郑瑶夫内翰韵 其二》
明代·祁顺

蓬莱缥渺五云东，暖簇桃花片片红。

一代交游非不贵，几年辛苦与君同。

相如渴后狂还减，宋玉愁多赋未工。愿得贤人均出处，麒麟图画首肤公。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。